Nawanshahr

Nawanshahr (panjabi: ਨਵਾਂਸ਼ਹਿਰ, «den nye byen») er en by og et kommunestyre i distriktet Shahid Bhagat Singh Nagar i den indiske delstaten Punjab. Ved folketellingen i 2001 hadde byen 30 933 innbyggere.

Historie
Ghorewaha rajputene var eiere eller deleiere av mesteparten av Nawanshahr, inkludert Rahon, Bhaddi, Jaddla osv. Deres styre begynte i 1070 med Raja Hawaha Singh, og store områder i Nawanshahr, Jalandhar, Ludhiana og Hoshirapur ble lagt under hans kontroll. Etter hans død fortsatte styret med rajaen av Machiwara i en lang periode. 

Det blir sagt at selve byen ble bygget av den afghanske militærsjefen Nausher Khan under Alaudin Khiljis (1295–1316) herredømme. Tidligere ble byen kalt Nausar etter Nausher Khan, men med tiden endret den navn til Nawanshahr. Nausher Khan bygget også fem festninger kjent som "Havelier", og ruinene til disse finnes fortsatt i byen.  

27. september 2008 ble det i regjeringen til Punjab enighet om å endre navnet til distriktet Nawanshahr. Slekten til den indiske frihetskjemperen Bhagat Singh holder til i landsbyen Khatkar Kalan, som ligger ca. 7 km fra Nawanshahr. Punjabs regjering kunngjorde at en distrikt i delstaten skulle få sitt navn etter han. Meddelelsen ble gjort av Punjabs leder Prakash Singh Badal ved et oppmøte i martyrens landsby for å markere hans 101 års fødselsjubileum. Dermed gikk distriktet Nawanshahr over til å hete Shahid Bhagat Singh Nagar.

Demografi
I 2001 bodde det 30 933 mennesker i Nawanshahr. Av dette folketallet var 52% menn og 48% kvinner. Den gjennomsnittlige lesekyndigheten i byen er 75%, noe som er høyere enn det nasjonale gjennomsnittet på 59,5%. Mannlig lesekyndighet er beregnet til 79% og kvinnelig lesekyndighet til 71%. 11% av befolkningen i Nawanshahr er under 6 års alder. Religionsmessig består omtrent 78% av befolkningen av sikher.

Kjente personer fra Nawanshahr
Shaheed Bhagat Singh (frihetskjemper) 
Padam Shree Rana Moti Singh (tidligere kongressleder, eks-Punjab kongress president, ga prisen som Punjab Mata til Bhagat Singhs mor og er medlem av Ghadrpartiet)
Amrish Puri (indisk skuespiller)
Madan Puri (indisk skuespiller)
Yash Chopra (filmdirektør og produsent)
B.R. Chopra (filmdirektør og produsent)
Madan Mohan (komponist)
Jazzy B (punjabi bhangraartist)
Sukhshinder Shinda (punjabi bhangraartist og produsent)

Referanser

Eksterne lenker
 Introduksjon om Nawanshahr
 Nawanshahr portal

Byer i Punjab (India)